Vandag se sportnuusRugby Die Blitsbokke speel komende naweek in die sesde been van die Wêreldreeks in Toronto, Kanada. Die Blitsbokke sal moet staatmaak op ŉ hele klompie spelers met baie min ondervinding: Ryan Oosthuizen (vyf toernooie), Zain Davids (agt), Selvyn Davids (twee), Stedman Gans (sewe), Marco Labuschagne (een) en Muller du Plessis (een). Die Stormers se flank Cobus Wiese is deur Sanzaar aangewys as die Superrugby-speler van die week. Wiese het voortreflik vertoon teen die Crusaders in Christchurch. Hy is oorspronklik van Upington en het die naweek 15 uit 16 duikslae suksesvol uitgevoer en hy het ook drie keer omgekeerde besit bewerkstelling. Ná Maandag se vier wedstryde is die Maties gemaklik voor op die punteleer. Krieket Intussen het Suid-Afrika se snelbouler Dale Steyn te kenne gegee dat hy dalk gereed sal wees om in die derde toets vir die Proteas te speel. Die 34-jarige Steyn is die afgelope paar jaar deur beserings geteister. Steyn is net drie paaltjies weg om die toetsbouler te word met die meeste paaltjies nog vir Suid-Afrika. Die derde toets word van 16 tot 22 Maart in Kaapstad afgehandel. Indië 174/5 (20 bb) Sri Lanka 175/5 (18.3/20 bb) Sri Lanka wen met 5 paaltjies met 9 balle oor. Tennis Atletiek Botswana se Isaac Makwala fokus daarop om ŉ tyd van minder as 31 sekondes in die 300 m aan te teken. Caster Semenya gaan ook poog om die Suid-Afrikaanse rekord in 1 000 m te verbeter. Die rekord is reeds 35 jaar oud en staan agter die naam van Ilse de Kock Wicksell. Gholf Sokker PSG 1 – 2 Real Madrid Liverpool 0 – 0 Porto (Saamgestelde telling oor twee bene: Liverpool 5-0) Vanaand word nog twee wedstryde gespeel. Tottenham Hotspur v Juventus Manchester City v Basel